Un bărbat care a furat o mașină de pe o stradă din Zlatna, a condus-o beat și a provocat un accident rutier și-a aflat pedeapsa. Acesta a fost trimis în judecată de magistrații din Alba Iulia pentru o faptă pe care a comis-o în seara de 15 februarie 2023.
Un an mai târziu, în data de 14 mai 2024, magistrații din Alba Iulia l-au condamnat pentru furt în scop de folosință dar conducere sub influența alcoolului.
Cum s-a întâmplat totul
Cel judecat este e un bărbat de 33 de ani, din comuna Buciumeni, județul Galați. Fapta pe care a comis-o a fost comunicată de reprezentații IPJ Alba, în buletinul de presă, după ce bărbatul a fost reținut pentru 24 de ore.
În seara zilei de 15 februarie 2023, bărbatul ar profitat de faptul că un autoturism ar fi fost lăsat, pe o stradă din Zlatna, deschis și cu cheile în contact și l-ar fi sustras după care l-ar fi condus pe ND 74, înspre Abrud, pe o distanță de aproximativ 4 kilometri.
Ulterior, ar fi pierdut controlul asupra acestuia și ar fi intrat în coliziune cu un capăt de pod, iar în încercarea de a scăpa de răspundere, bărbatul s-ar fi ascuns într-o zonă împădurită, situată în imediata apropiere a Drumului Național 74.
Acesta a fost identificat de polițiștii din Zlatna, care au fost sesizați cu privire la producerea unui accident rutier și care, ulterior, în urma verificărilor efectuate au stabilit că bărbatul ar fi sustras autoturismul și l-ar fi condus, pe drumurile publice, fără a poseda permis de conducere pentru nicio categorie de autovehicule.
În pus, în urma testării sale cu aparatul etilotest, a rezultat că era sub influența băuturilor alcoolice, valoarea indicată de aparatul etilotest, fiind de 0,49 mg/l alcool pur în aerul expirat, motiv pentru care a fost transportat la spital unde i-au fost recoltate mostre de sânge, în vederea stabilirii alcoolemiei.
Ce pedeapsă a primit la un an de la comiterea faptei
La un an de la comiterea faptei bărbatul a fost condamnat pentru furt în scop de folosință și conducere sub influența alcoolului. Pentru cele două fapte a fost condamnat la o pedeapsă de 2 ani şi 2 luni închisoare cu suspendare.
De asemenea a mai fost obligat și la plata a 1300 de euro cu titlul de daune către persoana căreia i-a furat mașina.
sursă foto: cititori alba24.ro
Urmăriți Alba24.ro și pe Google News
Dacă ți-a plăcut articolul: